
Záverečné ustanovenia

Časť I.

Všeobecné ustanovenia

Školský poriadok materskej školy vydáva riaditeľka Materskej školy Speak Star, Nad plážou 7, Banská Bystrica v zmysle § 153 zákona č. 245/2008 Z. z. o výchove a vzdelávaní a o zmene a doplnení niektorých zákonov (ďalej len „školský zákon“).

Časť II.

Článok 1

Prijímanie na predprimárne vzdelávanie, predprimárne vzdelanie

Na predprimárne vzdelávanie v materskej škole sa prijíma spravidla dieťa od dvoch do šiestich rokov. Na predprimárne vzdelávanie sa prednostne prijíma dieťa, ktoré dovŕšilo piaty rok veku, dieťa s odloženým začiatkom plnenia povinnej školskej dochádzky a dieťa s dodatočne odloženým začiatkom plnenia povinnej školskej dochádzky.

Do MŠ sa prijímajú deti na základe písomnej žiadosti rodiča/zákonného zástupcu (ďalej

len „zákonný zástupca”). Deti sa prijímajú k začiatku školského roka v mesiaci marec, pokiaľ je voľná kapacita aj v priebehu školského roka.

Riaditeľka po dohode so zriaďovateľom zverejní od 15. februára príslušného kalendárneho

roka miesto a termín podávania žiadostí pre nasledujúci školský rok na informačnej tabuli MŠ v šatniach. Riaditeľka spolu s miestom a termínom zverejní aj podmienky prijímania detí do materskej školy. Podmienky prijímania detí prerokuje riaditeľka s pedagogickou radou a radou školy.

Zákonný zástupca odovzdá písomnú žiadosť spolu s potvrdením o zdravotnom stave dieťaťa od všeobecného lekára pre deti a dorast riaditeľke MŠ najneskôr do 31. marca. Ak ide o dieťa so špeciálnymi výchovno-vzdelávacími potrebami, zákonný zástupca predloží okrem žiadosti a potvrdenia o zdravotnom stave dieťaťa aj vyjadrenie príslušného zariadenia výchovného poradenstva a prevencie, ak sa jedná o dieťa so zmyslovým postihnutím, predloží vyjadrenie príslušného odborného lekára.

Rozhodnutie o odložení plnenia povinnej školskej dochádzky predloží zákonný zástupca

riaditeľke MŠ do 15. apríla.

Písomné rozhodnutie o prijatí dieťaťa do MŠ k začiatku školského roka dostane zákonný zástupca najneskôr do 30. apríla. Písomné rozhodnutie o prijatí dieťaťa počas školského roka vydá riaditeľka spravidla do 30 dní odo dňa podania žiadosti. V rozhodnutí o prijatí dieťaťa môže riaditeľka určiť adaptačný alebo diagnostický pobyt dieťaťa v materskej škole, ktorý nesmie byť dlhší ako tri mesiace.

V prípade zníženej adaptačnej schopnosti dieťaťa a v záujme zdravého vývinu môže

riaditeľka po prerokovaní so zákonným zástupcom rozhodnúť o prerušení dochádzky dieťaťa do materskej školy (na dohodnutý čas) alebo o ukončení tejto dochádzky, a to na základe písomnej žiadosti zákonného zástupcu.

Predprimárne vzdelanie získa dieťa absolvovaním posledného ročníka vzdelávacieho odboru vzdelávania v materskej škole. Dokladom o získanom stupni vzdelania je osvedčenie o absolvovaní predprimárneho vzdelávania (vydané na tlačive schválenom ministerstvom školstva).

Článok 2

Práva a povinnosti detí a ich zákonných zástupcov, pravidlá vzájomných vzťahov s pedagogickými zamestnancami a ďalšími zamestnancami MŠ

Dieťa má právo na

a) vzdelanie v štátnom jazyku a v materinskom jazyku v rozsahu ustanovenom v školskom zákone,

b) individuálny prístup rešpektujúci jeho schopnosti a možnosti a zdravotný stav,

c) úctu k jeho vierovyznaniu, svetonázoru, národnostnej a etnickej príslušnosti,

d) poskytovanie poradenstva a služieb spojených s výchovou a vzdelávaním,

e) výchovu a vzdelávanie v bezpečnom a hygienicky vyhovujúcom prostredí,

f) organizáciu výchovy a vzdelávania primeranú jeho veku, schopnostiam, záujmom,

zdravotnému stavu a v súlade so zásadami psychohygieny,

g) úctu k svojej osobe a na zabezpečenie ochrany proti fyzickému a psychickému a sexuálnemu násiliu,

h) právo na informácie týkajúce sa jeho osoby a jeho výchovno-vzdelávacích výsledkov.

i)
 Dieťa so špeciálnymi výchovno-vzdelávacími potrebami má právo na výchovu s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú.

j) Deťom cudzincov s povoleným pobytom na území Slovenskej republiky a deťom žiadateľov o udelenie azylu a Slovákov žijúcich v zahraničí sa poskytuje výchova a vzdelávanie a stravovanie v materskej škole za tých istých podmienok ako občanom Slovenskej republiky.

Dieťa je povinné

a) neobmedzovať svojím konaním práva ostatných osôb zúčastňujúcich sa výchovy

a vzdelávania,

b) dodržiavať školský poriadok materskej školy,

c) chrániť pred poškodením majetok materskej školy a majetok, ktorý využíva na výchovu

a vzdelávanie,

d) pravidelne sa zúčastňovať na výchove a vzdelávaní

e) konať tak, aby neohrozoval svoje zdravie a bezpečnosť, ako aj zdravie a bezpečnosť

ďalších osôb zúčastňujúcich sa na výchove a vzdelávaní,

f) ctiť si ľudskú dôstojnosť svojich spolužiakov a zamestnancov materskej školy,

g) rešpektovať pokyny zamestnancov materskej školy, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.

Zákonný zástupca dieťaťa má právo

a) žiadať, aby sa v rámci výchovy a vzdelávania v materskej škole poskytovali deťom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona,

b) oboznámiť sa so vzdelávacím programom materskej školy a školským poriadkom,

c) byť informovaný o výchovno-vzdelávacích výsledkoch svojho dieťaťa,

d) na poskytnutie poradenských služieb vo výchove a vzdelávaní svojho dieťaťa,

e) zúčastňovať sa výchovy a vzdelávania po predchádzajúcom súhlase riaditeľky materskej školy,

f) vyjadrovať sa k vzdelávaciemu programu materskej školy prostredníctvom orgánov

školskej samosprávy.

Zákonný zástupca dieťaťa je povinný

a) dodržiavať podmienky výchovno-vzdelávacej činnosti svojho dieťaťa určené školským

poriadkom,

b) dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,

c) informovať materskú školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy vzdelávania. V prípade, že počas školského roka triedna učiteľka zistí u dieťaťa zmenu jeho zdravotnej spôsobilosti, alebo iných závažných skutočností, rodič je povinný po konzultácii s riaditeľkou školy priniesť potvrdenie od odborného lekára.

d) rodičia sú povinní informovať MŠ o prípadných zdravotných problémoch dieťaťa, alebo

o iných závažných skutočnostiach, ktoré by mohli mať vplyv na priebeh výchovy a vzdelávania dieťaťa (§ 144 ods. 7 písm. d) školského zákona. Ak zákonný zástupca tak neurobí riaditeľka MŠ po nástupe dieťaťa do MŠ a po zistení okolností ovplyvňujúcich výchovu a vzdelávanie pristúpi k tomu, že rozhodne o diagnostickom pobyte dieťaťa, počas ktorého sa overí, či dôjde k zmene formy výchovy a vzdelávania (§ 108 školského zákona) prípadne pristúpi, po predchádzajúcom upozornení zákonného zástupcu, k vydaniu rozhodnutia o prerušení dochádzky dieťaťa do MŠ, alebo vydá rozhodnutie o predčasnom ukončení predprimárneho vzdelávania z dôvodu, že materská škola nie je schopná vzhľadom na svoje podmienky poskytnúť výchovu a vzdelávanie primerané druhu a stupňu zdravotného znevýhodnenia dieťaťa.

e) oznámiť dôvod neprítomnosti dieťaťa,

f) ak je neprítomnosť dieťaťa v materskej škole dlhšia ako 30 po sebe nasledujúcich dní, je zákonný zástupca povinný riaditeľke oznámiť dôvod neprítomnosti písomne najneskôr do 3 pracovných dní a pri opätovnom nástupe predložiť vyhlásenie o bezinfekčnosti prostredia. Deťom učiteľky nepodávajú žiadne lieky, ani na doliečenie.

g) Je povinný priniesť dieťa do MŠ do 8:15 hod, potom sa MŠ uzatvára, je povinný dieťa vyzdvihnúť z MŠ do 16:45 hod.

6

Školský poriadok Súkromnej materskej školy SPEAK STAR, Nad plážou 7, Banská B y s t r i c a

h) v prípade držania miesta v MŠ (napr. keď dieťa odchádza počas mesiaca júl a august

mimo MŠ) platiť udržiavateľský poplatok. Jeho výška je 50% z celkového mesačného paušálneho poplatku.

pravidelne
uhrádzať
príspevky
v zmysle
Všeobecne
záväzného
nariadenia

zriaďovateľa

j)    poplatok na čiastočnú úhradu režijných nákladov na stravovanie na jedno dieťa v MŠ

5 € plus hradiť paušálny poplatok podľa veku dieťaťa.

Výška poplatku je určená zriaďovateľom MŠ. Poplatok sa uhrádza v termíne od 1. – 15. dňa v mesiaci na príslušný mesiac, na účet MŠ bankovým prevodom.

Článok 3

Prevádzka a vnútorný poriadok materskej školy

Materská škola je v prevádzke v pracovných dňoch od 7.00 hod. do 17.00 hod.

Riaditeľka materskej školy:

Zástupkyňa riaditeľky:


Mgr. Jana Ocharovichová
Mária Fialeková

Konzultačné hodiny:  každý pondelok, podľa dohody so zákonnými

    zástupcami

Školská jedáleň:
Strava je dovážaná od dodávateľa: Gastro tim s.r.o., Gerlachovská 7 Prevádzka: Reštaurácia vo FIATE, Zvolenská cesta 37 , BB, tel. Číslo : 0910 139 444

Učiteľky:

Mária Fialeková

Bc. Mária Haringová 

Mgr. Alexandra Mikovičová

Lektori anglického jazyka: 
Paula Bonfim

Evelie Cardoso

Izabel Rocha

Materská škola sa uzatvára  spravidla  v  letnom mesiaci august na približne 3 týždne. V tento

mesiac sa vykonáva celková sanitácia a hygienické opatrenie MŠ. Celkové čistenie MŠ je zabezpečené zriaďovateľom. Tieto činnosti nevykonávajú pedagogickí zamestnanci MŠ, ale firma na to určená, prípadne nepedagogickí zamestnanci - upratovačka. Pedagogickí zamestnanci si čerpajú dovolenku.

Organizácia tried a vekové zloženie tried:

MŠ je tvorená tromi triedami   –    ZELENÉ HVIEZDIĆKY ( dvoj až trojročné deti), ŽLTÉ  HVIEZDIČKY  ( troj až štvorročné  deti) a   MODRÉ   HVIEZDIČKY   (päť až šesťročné deti),  plus deti s odloženou povinnou školskou dochádzkou.

Denný poriadok:

	ČAS
	ČINNOSTI

	7:00
	Príchod detí do MŠ, privítanie, hry a činnosti podľa výberu detí, vzdelávacie aktivity (v SJ a AJ jazyku)

	8:15
	Ranný kruh - spoločné diskutovanie, navrhovanie aktivít, zdravotné cvičenia

	9,00
	DESIATA - osobná hygiena, stolovanie, stravovanie,

Vzdelávacie aktivity v SJ a ANG. jazyku

	10:00
	Pobyt vonku -vychádzky, pohybové aktivity, vzdelávacie aktivity

	11:00

11:30 -12:00
	Hry a hrové činnosti detí. Činnosti zabezpečujúce životosprávu

OBED - osobná hygiena, stolovanie, stravovanie

	12:30
	Odpočinok, pohybovo - relaxačné cvičenia, osobná hygiena

	14:15
	Činnosti
zabezpečujúce
životosprávu 

OLOVRANT - osobná hygiena, stolovanie, stravovanie

	15:00
	Hry a hrové činnosti - individuálne, skupinové, priamo i nepriamo usmerňované, jazykové chvíľky, vzdelávacie aktivity, hodnotenie dňa (v SJ a AJ jazyku)


Všetky organizačné formy denného poriadku sú po pedagogicko-psychologickej stránke

rovnocenné.

Majú vplyv na rozvoj osobnosti dieťaťa vo všetkých vzdelávacích oblastiach, a preto ich pedagogicky usmerňujú kvalifikovaní učitelia predprimárneho vzdelávania. Výchovno-vzdelávací proces sa uskutočňuje v organizačných formách dňa v štátnom jazyku a v anglickom jazyku.

Preberanie detí: 

Dieťa od zákonného zástupcu preberá učiteľka, ktorá zaň zodpovedá od jeho prevzatia, až po

jeho odovzdanie (evidencia v zošite preberajúcich a odovzdávajúcich detí – zoznam detí a podpis učiteľky) zákonnému zástupcovi, alebo inej splnomocnenej osobe. Zákonný zástupca privedie dieťa do MŠ spravidla do 8.15 hod. a prevezme ho zvyčajne po 15.00 hod do 16:45 hod. 

V prípade dochádzky dieťaťa v inom čase, ak je to nutné, dohodne zákonný zástupca čas jeho príchodu a spôsob stravovania tak, aby nenarušil činnosť ostatných detí. Na prevzatie svojho dieťaťa z materskej školy môže zákonný zástupca písomne splnomocniť aj svoje maloleté dieťa nie mladšie ako 10 rokov, alebo inú osobu, ktorá po prevzatí za dieťa zodpovedá. Učiteľka môže odmietnuť prevzatie dieťaťa, ak zistí, že jeho zdravotný stav nie je vhodný na prijatie do materskej školy.

Zákonný zástupca je zodpovedný za to, že odovzdá dieťa do materskej školy ZDRAVÉ. Do materskej školy neprijímame dieťa so zvýšenou teplotou, s antibiotikami, vírusovým ochorením, dieťa prechladnuté, s hnačkou, s zvracaním a pod. Zákonný zástupca je povinný oznámiť, ak by sa v dome, alebo jeho okolí, kde dieťa býva vyskytla prenosná choroba, aby sa v priestoroch školy mohli včas urobiť potrebné opatrenia.

Dôvody pre neprijatie dieťaťa do MŠ ako prevencia ochrany zdravia ostatných detí:  -
zvýšená telesná teplota

   - 
dráždivý kašeľ

-
zápal očných spojiviek

-
užívanie antibiotík

-
pedikulóza – voš vlasová

-
črevné ťažkosti

-
infekčné a prenosné choroby

Deti sú predávané rodičom do MŠ bez zjavných príznakov choroby (teplota, kašeľ, nádcha, vši). Ak je na dieťati pri príchode viditeľná choroba, učiteľ požiada rodiča o vyšetrenie dieťaťa lekárom. Rodič je povinný v daný deň doložiť potvrdenie o jeho zdravotnom stave, aby mohlo navštevovať MŠ. Deťom v MŠ sa nesmú podávať žiadne lieky, ako sú kvapky proti kašľu, antibiotiká, spray do nosa a pod., ani žiadne krémy a vitamínové doplnky. (Zákon 355/2007, Zákon o ochrane zdravia, podpore a rozvoji verejného zdravia a o zmene a doplnení niektorých zákonov.). Výskyt každého infekčného ochorenia v rodine je zákonný zástupca povinný ohlásiť pedagogickému zamestnancovi (ovčie kiahne, žltačka, mononukleóza).

Rodič dieťaťa, ktoré je neprítomné v MŠ viac ako 5 dní po nástupe do MŠ predloží Vyhlásenie o bezinfekčnosti prostredia (ak rodič čerpá dovolenku - rodinné dôvody) a Potvrdenie o zdravotnej spôsobilosti (ak dieťa prekonalo chorobu).

Všetky osoby, ktoré zákonný zástupca splnomocní pre preberanie dieťaťa z MŠ musia byť

uvedené v splnomocnení, ktoré platí vždy v príslušnom školskom roku.

Organizácia v šatni:

Do šatne majú prístup zákonní zástupcovia a splnomocnené osoby v čase od 7.00 do 8.15 hod. a od 14.45 do 16,45 hod. Pri prezliekaní a odkladaní vecí do skrinky vedú deti k samostatnosti a poriadkumilovnosti v spolupráci s učiteľkou a rodičom.

Za poriadok a estetickú úpravu v šatni zodpovedá učiteľka, za hygienu a uzamknutie vchodu určená prevádzková zamestnankyňa.

Je vhodné priniesť dieťaťu pohodlné oblečenie na prezlečenie do triedy, na prezutie odporúčame ortopedické sandále.

Organizácia v umyvárni:

Každé dieťa má vlastný hrebeň, zubnú kefku a pohár. Za pravidelnú výmenu uterákov,
čistenie hrebeňov a suchú podlahu zodpovedá asistentka. Deti sa v umyvárni zdržiavajú len za prítomnosti učiteľky, ktorá ich učí základným hygienickým návykom a sebaobsluhe. Za celkovú organizáciu pobytu detí v umyvárni, uzatvorenie vody, spláchnutie WC a dodržiavanie príslušných hygienických, zdravotných a bezpečnostných predpisov zodpovedá učiteľka a prevádzková zamestnankyňa.

Organizácia pri jedle:

Za kvalitu a predpísané množstvo stravy zodpovedá dodávateľ obedov Strava je dovážaná od dodávateľa: Gastro tim s.r.o., Gerlachovská 7, 974 01, BB, a za hygienu a kultúru stravovania zodpovedajú učiteľky a asistentka. Pani učiteľka taktiež zabezpečuje zisťovanie počtu stravníkov a pitný režim.

Za organizáciu a výchovný proces pri jedle zodpovedá učiteľka. Vedie deti k osvojeniu si základných návykov kultúrneho stravovania, uplatňuje individuálny prístup k deťom. Počas jedla nenásilne deti usmerňuje, podľa želania rodičov prikrmuje. Nenúti ich jesť.

Deti  2 – 3 ročné používajú pri jedle lyžičku, postupne aj vidličku, 4 – 5-ročné lyžičku a vidličku,

postupne aj nôž. Deti 6-ročné používajú samostatne kompletný príbor.

Časový harmonogram podávania jedla:

Desiata:
9:00 hod.

Obed:          11.30 – 12.00 hod. Olovrant:     14.15 hod.

Pobyt detí vonku:

  Pobyt  vonku  obsahuje  pohybové  a vzdelávacie aktivity, v rámci školského dvora,

alebo vychádzky. Uskutočňuje sa v každom vhodnom počasí. Výnimkou, kedy sa nemusí uskutočniť, sú nepriaznivé klimatické podmienky, silný nárazový vietor, silný mráz, dážď (nie mrholenie). V jarných a letných mesiacoch sa pobyt vonku upravuje vzhľadom na intenzitu slnečného žiarenia a zaraďuje sa 2-krát počas dňa, v dopoludňajších a odpoludňajších hodinách.

Pobyt vonku  učiteľka premyslí a naplánuje tak, aby bol pre deti zaujímavý a príťažlivý.

Neodmysliteľnými činnosťami počas pobytu vonku sú tvorivé aktivity s pieskom, pohybové hry s loptou a iné pohybové, športové a hudobno-pohybové hry ako aj kreslenia kriedovým pastelom na betón atď. Učiteľka venuje deťom zvýšenú pozornosť, dodržiava požiadavky bezpečnosti a ochrany ich zdravia v zmysle všeobecných záväzných právnych predpisov a pokynov riaditeľky MŠ.

Pobyt vonku sa uskutočňuje každý deň. V súlade s § 7 písm. b) vyhlášky  MZ  SR  č. 527/2007 Z.z. o požiadavkách na zariadenia pre deti a mládež, pobyt vonku môže byť skrátený alebo vynechaný pri mimoriadne nepriaznivých meteorologických podmienkach, ktorými sú:

-
víchrica,

-
prudký dážď,

-
teploty pod – 8o C,

-
nadmerné znečistenie ovzdušia.

Odpočinok:

Počas odpočinku dbá učiteľka na primerané oblečenie detí. Zabezpečí pravidelné vetranie, ktoré neohrozí zdravie detí (mimo detí - v časti kde sú umiestnené postieľky ). Od odpočívajúcich detí neodchádza, individuálne pristupuje k deťom, ktoré nepociťujú potrebu spánku. Odpočinok sa realizuje v závislosti od potrieb detí s minimálnym trvaním 30 minút. 

So staršími deťmi, najmä 5 – 6 ročnými je vhodné zvyšnú časť odpočinku venovať pokojnejším hrám a výchovno-vzdelávacím činnostiam, napríklad čítaniu rozprávok, grafo-motorickým cvičeniam, atď. Za výmenu posteľného prestieradla 1 x za mesiac zodpovedá pridelená asistentka a taktiež za výmenu pyžám a uterákov 1x týždenne.
Organizácia krúžkovej činnosti: 

Krúžková činnosť – anglický jazyk v MŠ sa realizuje počas celého dňa s prihliadnutím na

usporiadanie
dňa
detí.
Za
obsah
a kvalitu
realizovania
krúžkovej
činnosti
sú zodpovední kvalifikovaní lektori, ktorí na začiatku školského roka predložia riaditeľke školy na schválenie plán činnosti.

Organizácia ostatných aktivít: 

Predplavecký  výcvik  a   lyžiarsky výcvik - 5-dňový, na základe informovaného súhlasu zákonného zástupcu.

Výlet alebo exkurzia sa organizuje na základe plánu práce školy a informovaného súhlasu zákonného zástupcu, najviac na jeden deň s prihliadnutím na bezpečnostné, hygienické a fyziologické potreby detí a so zabezpečením teplého obeda pre deti. Pred uskutočnením výletu alebo exkurzie vedúci pedagogický zamestnanec poverený riaditeľom organizačne zabezpečí prípravu a priebeh týchto aktivít, vrátane poučenia zúčastnených osôb a detí o bezpečnosti a ochrane zdravia. O tom vyhotoví písomný záznam, ktorý potvrdia všetky dospelé zúčastnené osoby svojím podpisom.

Riaditeľka písomne oznámi zriaďovateľovi organizovanie podujatia.

Článok 4

Podmienky pre zaistenie bezpečnosti a ochrany zdravia detí a ich ochrany pred sociálno-patologickými javmi, diskrimináciou alebo násilím

Materská škola je pri výchove a vzdelávaní a
pri činnostiach súvisiacich s výchovou a

vzdelávaním povinná:

1. Prihliadať na základné fyziologické potreby detí.

2. Vytvárať podmienky na zdravý vývin detí a na predchádzanie sociálno-patologických

javov.

3. Poskytnúť nevyhnutné informácie na zaistenie bezpečnosti a ochrany zdravia detí.

4. Viesť evidenciu školských úrazov, ku ktorým došlo počas výchovno-vzdelávacej činnosti a pri činnostiach organizovaných školou; pri vzniku školského úrazu vyhotoviť záznam o školskom úraze. Pri úraze zabezpečí učiteľka 1. pomoc a lekárske ošetrenie. O úraze a uskutočnených opatreniach neodkladne informuje zákonného zástupcu dieťaťa.

5. Podľa § 24 ods. 6 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov môže byť v MŠ umiestnené len dieťa, ktoré:

a) je spôsobilé na pobyt v kolektíve,

b) ktoré neprejavuje príznaky prenosného ochorenia,

c) nemá nariadené karanténne opatrenie.

- potvrdenie o zdravotnej spôsobilosti, ktoré obsahuje aj údaj o povinnom očkovaní, vydá zákonnému zástupcovi dieťaťa všeobecný lekár pre deti a dorast, zákonný zástupca ho predloží pred prvým vstupom dieťaťa do MŠ,

- skutočnosti uvedené v ods. 6 písm. b) a c) potvrdzuje písomným vyhlásením zákonný

zástupca dieťaťa. Vyhlásenie nesmie byť staršie ako jeden deň. Vyhlásenie predkladá zákonný zástupca dieťaťa pred prvým vstupom dieťaťa do MŠ a po neprítomnosti dieťaťa v MŠ dlhšej ako päť dní.

6. Ak dieťa počas dňa ochorie, učiteľka zabezpečí jeho izoláciu od ostatných detí a informuje

zákonného zástupcu dieťaťa, respektíve splnomocnenú osobu.

7. Na vychádzke nemôže mať pedagogický zamestnanec viac ako 20 detí od štyroch do piatich rokov alebo 22 detí starších ako päť rokov. Pri vyššom počte detí alebo pri činnostiach, ktoré si vyžadujú zvýšený dozor, riaditeľka zabezpečí ďalšieho zamestnanca materskej školy, ktorý pod vedením učiteľa dbá na bezpečnosť detí. S triedou s deťmi mladšími ako tri roky, s deťmi vo veku od troch do štyroch rokov a s deťmi so zdravotným znevýhodnením sa uskutočňuje vychádzka detí vždy za prítomnosti dvoch zamestnancov.

8. Pri činnostiach, ktoré sa vykonávajú ako súčasť výchovno-vzdelávacej činnosti materskej školy a ktoré si vyžadujú zvýšený dozor, riaditeľka zabezpečí počet pedagogických zamestnancov takto:

a) na plavecký výcvik je najviac osem detí na jedného pedagogického zamestnanca, b) na lyžiarsky výcvik je najviac desať detí na jedného pedagogického zamestnanca, c) pri saunovaní je najviac desať detí na jedného pedagogického zamestnanca,

d) v škole v prírode je počet detí podľa osobitného predpisu vyhlášky MŠ SR. č. 305/2008 Z. z. o škole v prírode,

e)
na výletoch a exkurziách je potrebný dozor dvoch pedagogických zamestnancov a jednej poverenej plnoletej osoby s počtom detí podľa § 28 ods. 10 školského zákona.

9. Elektrické spotrebiče, vypínače, zásuvky a elektrické vedenie musí byť zabezpečené proti možnosti použitia deťmi.

Článok 5

Podmienky zaobchádzania s majetkom materskej školy

1. Pri každom svojvoľnom poškodení alebo zničení majetku materskej školy sa bude

požadovať úhrada od zákonného zástupcu dieťaťa, ktoré poškodenie spôsobilo. Vzťahuje sa to aj na splnomocnenú osobu, ktorá prichádza do materskej školy pre dieťa.

2. Pokiaľ škoda vznikla nedostatočným dozorom učiteľky nad dieťaťom, náhrada škody sa od zákonných zástupcov dieťaťa nebude požadovať.

3. Vchod do materskej školy je zaistený zámkami. Kľúč má riaditeľka materskej školy

a učiteľky , ktoré ráno odomykajú a večer zamykajú. V priebehu prevádzky materskej školy za uzamknutie budovy zodpovedá pedagogický. zamestnanec zmeny.

4. V materskej škole je bez sprievodu zamestnanca materskej školy akýkoľvek pohyb cudzej

osoby zakázaný.

5. Vetranie miestností sa uskutočňuje len v prítomnosti zamestnanca materskej školy.

6. Popoludní, po skončení prevádzky v triede je učiteľka povinná skontrolovať uzatvorenie

okien.

7. Po ukončení prevádzky materskej školy je učiteľka povinná odložiť didaktickú techniku na vopred určené, uzamykateľné miesto.

8. Jednotliví zamestnanci zodpovedajú za inventár v rozsahu uvedenom v dohode o hmotnej

zodpovednosti, ktorá je so zamestnancom uzatvorená písomne. Ďalšie práva a povinnosti súvisiace s ochranou majetku si zamestnanci plnia v zmysle popisu práce.

9. Osobné veci si zamestnanci materskej školy odkladajú na určené uzamykateľné miesto.

10. Po ukončení prevádzky materskej školy všetky priestory skontroluje a uzamkne určená učiteľka .

Časť III.

Záverečné ustanovenia

Školský poriadok materskej školy je spracovaný v súlade s:

zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov,

zákonom č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov,

zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,

zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov,

zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov,

vyhláškou MŠVVaŠ SR č. 541/2021 Z. z. o materskej škole v znení vyhlášky č. 331/2023 Z. z. (nahradila pôvodnú vyhlášku č. 306/2008 Z. z.),

Pracovným poriadkom pre pedagogických zamestnancov a ostatných zamestnancov škôl a školských zariadení v zriaďovateľskej pôsobnosti mesta Banská Bystrica.

Svojím podpisom vyjadrujem súhlas so Školským poriadkom Materskej školy SPEAK STAR, Nad Plážou 7, Banská Bystrica

	Podpis zákonného zástupcu

PRÍLOHY

Dodatky k školskému poriadku:

1. Stupeň vzdelania

Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole. Dokladom o absolvovanom stupni vzdelania je Osvedčenie o absolvovaní predprimárneho vzdelávania.

Podmienky ukončovania výchovy a vzdelávania a vydávanie dokladu o získanom vzdelaní:

Osvedčenie
o absolvovaní
predprimárneho
vzdelávania
sa
uskutoční
slávnostným

odovzdávaním Osvedčenia o absolvovaní predprimárneho vzdelávania dňa 30. júna.

2. Odhlasovanie zo stravy

Odhlasovanie zo stravy sa  uskutočňuje  v deň  neprítomnosti dieťaťa najneskôr do 8:15 hodiny. 

V opačnom  prípade  sa  uhrádza  plná  stravná  jednotka,  ktorú obvykle dieťa odoberá. Obed si 

môže rodič vyzdvihnúť v čase od 11. 30 do 12.00 hodiny.

3. Pravidlá materskej školy

-
maminka a ocko, príliš dlhé ranné lúčenie nevplýva na mňa a ani na vás dobre -
nedávajte ma do škôlky chorého, aby som nenakazil kamarátov

-
veďte ma k samostatnosti v obliekaní a uvidíte, aký/á som   

      šikovný/á 

-
včas uhrádzajte poplatky za stravu a školné

-
označte mi pyžamko nezmývateľnou fixou, uľahčí to prácu pani učiteľke

-
ak sa v škôlke zašpiním, nezabúdajte, že aj vy ste boli malými deťmi, obliekajte ma preto prakticky

-
do triedy nevchádzajte, tu je svet detí a hračiek

-
ráno ma prineste na čas a včas po mňa príďte do škôlky
20

4. Oneskorený príchod

Z dôvodu permanentného meškania rodičov zriaďovateľ zavádza poplatok za oneskorenie po

17:00. Každá začatá polhodina je sankcionovaná poplatkom 50 eur.

